Mal for ph.d.-prosjektbeskrivelse

Vedlegg til søknad om opptak til ph.d.-programmet i medisin og helsefag

*Prosjektbeskrivelsen skal ikke overstige 10 sider, inkludert referanseliste. Sideformatet skal være A4 med 2 cm marg, enkel linjeavstand og skrifttypen skal være Arial, Calibri eller Times New Roman 11-punkt. Det er tillatt å bruke 9-punkt skrifttype for referanselisten og figurtekster.* ***Prosjektbeskrivelser som ikke følger mal kan avvises.***

**Prosjektbeskrivelsen skal ha følgende innhold og inndeling:  
  
(Tittel på prosjektet)**

## **1. Oppsummering**

## **2. Relevans**

Gi en kort beskrivelse av forventet effekt av forskningsprosjektet. Gi en beskrivelse av hvem som vil kunne bli påvirket/merke en effekt av prosjektet (målgruppe) og hvordan resultatene kan komme til nytte/bli brukt.

**Relevans og betydning for samfunnet**

Prosjektets relevans og betydning for samfunnet bør beskrives. For eksempel bør det sies noe om hvorvidt prosjektet vil bidra til kunnskap som kan møte viktige utfordringer i offentlig sektor, industri eller samfunnet generelt, være seg i regional, nasjonal eller global kontekst.

**Sammenheng/samsvar med strategiske dokumenter**

Det må redegjøres for hvordan prosjektet er i overensstemmelse med strategiske mål og planer fastsatt av institusjonen/instituttet søkeren er ansatt hos og/eller i forhold til relevante fagspesifikke evalueringer og forskningsagendaer.

I tillegg skal du bruke prosjektbeskrivelsen til å forklare viktigheten av prosjektet med hensyn til å:

* Fremskaffe ny kunnskap
* Fylle kunnskapshull (akademisk betydning)
* Skape andre samfunnsmessige fordeler
* Skape muligheter for generalisering og bruk av kunnskap

## **3. Aspekter knyttet til forskningsprosjektet**

**Bakgrunn og kunnskapsstatus**

Gi en kort beskrivelse av bakgrunnen for prosjektet og dokumenter din kjennskap til forskningsområdet og din forståelse av de viktigste kunnskapsutfordringene i feltet nasjonalt og internasjonalt.

**Tilnærminger, hypoteser og metodevalg**

* Beskriv prosjektets primære og sekundære mål
* Tilnærmingene til forskningsspørsmålet og/eller hypoteser skal presenteres i et språk som er forståelig for personer med en generell kunnskap om feltet. Forsøk å unngå for mange forkortelser, teknisk terminologi etc. Tilnærmingene til forskningsspørsmålet og/eller hypotesen må være tilstrekkelig definert i forhold til formålene og prosjektplanen
* Det er viktig å beskrive hvordan prosjektet kan bidra til å utvide eksisterende kunnskap i tillegg til hvordan det representerer original tenking og vitenskapelig fornyelse
* Beskriv det teoretiske grunnlaget og vis hvordan forskningsspørsmålet er definert og hvilke vitenskapelige metoder som skal benyttes. Godtgjør metodevalgene og forklar hvordan disse metodene vil være egnet i forhold til prosjektets problemer og/eller hypoteser. Alternativt kan du beskrive hvordan prosjektet vil bidra til å utvikle nødvendig metodologi og/eller teori
* *Når relevant*: Beskriv bruk av flerfaglige og tverrfaglige tilnærminger

## **4. Prosjektplan, prosjektstyring, veilederteam, samarbeid og organisasjon**

Gi en detaljert beskrivelse av hvordan ph.d.-prosjektet skal gjennomføres med vekt på veiledningsteamet og ph.d.-kandidatens bidrag. Prosjektet må være realistisk og gjennomførbart både vitenskapelig, organisasjonsmessig (inkludert institusjonell forankring) og i forhold til planlagt bruk av ressurser

* Gi en oversikt over planlagt implementering av prosjektet (milepælsplan). Det er viktig å beskrive planleggingen av individuelle artikler og hvordan sammenhengen mellom arbeidene er
* Identifiser risiko med ev. alternative strategier for gjennomføring
* Konkrete oppgaver og plikter til hovedveileder og de enkelte medveiledere skal beskrives
* *Når relevant:* Beskriv hvordan prosjektet skal benytte nasjonal og internasjonal forskningsekspertise og hvordan dette vil bidra til nasjonal og internasjonal nettverksbygging
* I tilfeller med anvendt og industriorientert forskning skal det gis en beskrivelse av prosjektets innvirkning (impact) og resultater for viktige brukergrupper
* Det skal gis en oversikt over den totale ekspertise, infrastruktur og andre ressurser fra institusjonen(e) som vil ha betydning for prosjektet (jf. Residensplikten)
* Planlagte ph.d.-emner og poenggivende aktiviteter skal angis med semester og år.
* Hvis kandidaten har planer om utenlandsopphold, skal det gis en beskrivelse av forskningsmiljøet kandidaten skal besøke

## **5. Etiske perspektiver**

Det må klargjøres hvorvidt det finnes noen etiske problemstillinger knyttet til implementeringen av prosjektet. Dersom det må tas stilling til noen etiske problemstillinger skal disse redegjøres for og det skal beskrives hvordan disse skal håndteres. All forskning skal planlegges, gjennomføres og avsluttes i henhold til anerkjente forskningsetiske normer, ref. Forskningsetikklovens § 4. Relevante godkjenninger (både søknad og godkjenning), eks. fra REK, NSD og Mattilsynet, skal ligge vedlagt prosjektbeskrivelsen.

## **6. Formidling av resultater**

**Formidlingsplan**

Inkluder tentative titler på planlagte artikler og spesifikke planer for akademiske og populærvitenskapelige

formidlingsaktiviteter, f.eks. hvilke tidsskrifter man planlegger å publisere i.

**Formidling med brukere**

Når aktuelt: Gi en spesifisering av hvilke brukergrupper prosjektet er relevant for, og beskriv hvordan de tenkes involvert i prosjektet. Aktuelle informasjonskanaler som tenktes brukt for å kommunisere forskingsresultatene skal også oppgis.